**Gediminas Simniškis** (g. 1958 m. kovo 28 d. Vilniuje) – statybos inžinierius konstruktorius, grupių „Ir Visa Tai Kas Yra Gražu Yra Gražu" ir „Antis" bosistas.

Biografija
----------

1965–1976 m. mokėsi Vilniaus 22-ojoje vidurinėje mokykloje, 1966–1973 m. dainavo Vilniaus mokytojų namų berniukų ir jaunuolių chore „Ąžuoliukas". 1967–1972 m. grojo smuiku pas mokytoją E. Armonienę. 1976–1981 m. studijavo Vilniaus inžineriniame statybos institute (VISI) (dabar Gedimino Technikos universitetas) Statybos fakultete.

1981 m. Gediminas Simniškis baigė VISI ir gavo paskyrimą (be teisės atsisakyti) dirbti, t. y. tarnauti, Sovietų sąjungos Šiaurės laivyno statybos batalione Severomorsko mieste Murmansko srityje. 1983 m. grįžo į Lietuvą ir pradėjo dirbti Vilniaus Komunalinio Ūkio projektavimo institute kaip statybos inžinierius–konstruktorius. 1991 m. yrant institutui, G.Simniškis įkūrė individualią projektinių konstruktorinių darbų įmonę „Gedson Project". 1999–2005 m. pagal ilgalaikę sutartį dirbo su UAB „Tele2" kaip miesto bazinių stočių projektų vadovas. Projektavo ir prižiūrėjo naujų stočių statybą „Tele2" įdiegiant visiškai naują mobilaus ryšio tinklą. Nuo 2005 m. yra projektavimo įmonės UAB „Multiprojektas" direktorius, projekto ir konstrukcinės projekto dalies vadovas. Tais pačiais metai G. Simniškis pradėjo dirbti Vilniaus Dailės Akademijoje Interjero Dizaino katedros pastatų konstrukcijų kurso lektoriumi.

Kūrybinė veikla
---------------

### Publicistika

2011 ir 2012 m. Gediminas Simniškis dalyvavo Lietuvos užsienių reikalų ministerijos finansuojamame projekte Afganistano Islamo Respublikoje: „Inžinerinių paslaugų teikimas Goro provincijoje, projektų paraiškų techninės dokumentacijos rengimas ir projektų įgyvendinimo techninė priežiūra". Gyvendamas karinėje stovykloje kartu su Lietuvos kariais, dislokuotais Goro provincijoje, padėjo įgyvendinti Lietuvos Vystomojo bendradarbiavimo ir paramos demokratijai programos bei kitų valstybių finansuojamus provincijos atkūrimo projektus. Apie savo darbą ir įspūdžius iš Afganistano Gediminas Simniškis parašė keletą straipsnių, talpintų internetiniame dienraštyje Bernardinai.lt. 2011 m. konkurse „Kario portretas", kurį rengia Lietuvos krašto apsaugos ministerija kartu su Lietuvos žurnalistų sąjunga, Gediminas Simniškis už savo straipsnį „Jonvabaliai tarp saulės ir mėnulio" gavo paskatinamąją premiją. 2012 m. parašytas straipsnis „Afganistano standartas" skirtas statybos inžinieriaus darbui ir statybų, vykdomų Afganistane, vietos žmonių gyvenimo ir pasaulėžiūros aprašymui.

### Muzika

Mokydamasis Vilniaus 22-ojoje vidurinėje mokykloje 1968 m. kartu su vyresniuoju broliu Rimantu Simniškiu ėmė groti bosine gitara. Apie 1973 m. su klasės draugais sukūrė rok-punk grupę „Mind's Disorder", kuri gyvavo iki 1983 m.. Nuo 1978 m. iki 1988 m. grupės „MF" (Mafija) bosistas. 1988 m. susipažino su grupės „Ir visa tai kas yra gražu yra gražu" lyderiais Artūru Barysu-Baru ir Artūru Šlipavičiumi-Šlipu. Netrukus tapo šios grupės nariu ir kūrėju. Apie 1988–1989 m. grojo su grupe „Foje", kartu įrašė kasetę „Geltoni krantai". Trumpai yra grojęs su roko grupe „Šiaurės kryptis". 1986 m. susipažino su grupės Antis nariais. Įrašė muzikinio videofilmo „Kažkas atsitiko" garso takelį. Tai peraugo į draugystę ir bendradarbiavimą. Groja grupėje „Antis" nuo jos atsikūrimo 2003 m.

Šaltiniai
---------

1. ↑   Archyvuota kopija 2004-07-27 iš Wayback Machine projekto..
2. ↑
3. ↑
4. ↑

Nuorodos
--------

* G. Simniškio pastatų ir inžinerinių statinių projektavimo įmonė "Multiprojektas" Archyvuota kopija 2014-01-02 iš Wayback Machine projekto.

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RAntis |
| --- |
|  |
| **Algirdas Kaušpėdas** · **Vaclovas Augustinas** · **Gintautas Rakauskas** · **Linas Būda** · **Arūnas Blūšius** · **Gediminas Simniškis**Petras Ubartas · Pavelas Kovaliovas · Andrėjus Smechnovas · Gediminas Jurevičius · Arūnas Poliviauskas · Dalius Cijūnėlis · Gintautas Kažemėkas · Artūras Luckus · Vytautas Kubilius |
|  |
| Albumai | 
*Antis* · *Ša!* · *Ančių dainos* · *Zuikis Pleibojus* · *Baisiai džiugu!* |
|  |
| Rinkiniai | 
*Anties dovanėlė* · *Bjaurioji Antis* · *Retas paukštis* · *Geriausios dainos* · *Kažkas atsitiko* · *Dovanėlė* · *Visa Antis* |
|  |
| Filmai | 
Kažkas atsitiko · Ar jau laikas įnešti Antį? · Paskutinis legendinės grupės koncertas · Antis gyva · Rugpjūčio 33 · Kaip mes žaidėme revoliuciją · 2xANTIS |

 |